দিলীপসিংজী (; জন্ম: ১৩ জুন, ১৯০৫ - মৃত্যু: ৫ ডিসেম্বর, ১৯৫৯) ব্রিটিশ ভারতের নয়ানগর এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। সচরাচর তিনি কুমার শ্রী দিলীপসিংজী বা কে এস দিলীপসিংজী নামে পরিচিত ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৯ থেকে ১৯৩১ সময়কালে ইংল্যান্ডের পক্ষে আন্তর্জাতিক ক্রিকেটে অংশ নিয়েছিলেন।  ইংরেজ কাউন্টি ক্রিকেটে সাসেক্স ও কেমব্রিজ বিশ্ববিদ্যালয় এবং ভারতীয় ঘরোয়া ক্রিকেটে হিন্দু দলের পক্ষে খেলেছেন তিনি। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও ডানহাতে লেগ ব্রেক বোলিংয়ে পারদর্শী ছিলেন।   প্রারম্ভিক জীবন  নয়ানগর রাজ্যের জাম সাহিব এলাকা থেকে দিলীপসিংজী এসেছেন। বর্তমান গুজরাতের কাথিয়াবার উপত্যকায় তিনি জন্মগ্রহণ করেছিলেন। তার ভাই হিম্মতসিংজী হিমাচলপ্রদেশের প্রথম লেফটেনেন্ট গভর্নর ছিলেন। অপর ভাই দিগ্বিজয়সিংজী, কাকা রঞ্জিতসিংজীর স্থলাভিষিক্ত হয়ে নয়ানগরের শাসক হন। ভারতের রাজকূটের রাজকুমার কলেজে অধ্যয়ন করেছেন তিনি। এরপর ইংল্যান্ডের গ্লুচেস্টারশায়ারের চেল্টেনহাম কলেজে পড়াশোনা করেন।  বিদ্যালয়ের ছাত্র থাকাকালে ক্রিকেট খেলতেন। ভবিষ্যতের এমসিসির সভাপতি এইচএস অ্যাল্থাম উইজডেনে তাকে ঘিরে লেখেন যে, চোখ, কব্জি ও পায়ের কারুকাজে তিনি সহজাত প্রতিভা ছিলেন।  নিঃসন্দেহে তিনি সাধারণ মানদণ্ডের ঊর্দ্ধে। তার লেট কাট অত্যন্ত দৃষ্টিনন্দন ছিল। ব্যাটিংয়ে পরিপক্বতার দরুন সাধারণ বালকদের তুলনায় পৃথক ছিলেন তিনি।  ১৯৩০ সালে সাসেক্সের সদস্য থাকাবস্থায় নর্দাম্পটনশায়ারের বিপক্ষে একদিনে ৩৩৩ রান তুলেন তিনি। চেল্টেনহাম কলেজ, কেমব্রিজ বিশ্ববিদ্যালয়, সাসেক্স ও ইংল্যান্ডের পক্ষে ব্যাটসম্যান হিসেবে বেশ সফলতা পান। কিন্তু অসুস্থতার কারণে বেশ আগেভাগেই খেলা থেকে অবসর নিতে বাধ্য হন।   খেলোয়াড়ী জীবন  ১৯২৪ থেকে ১৯৩১ সাল পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে ১৯২৯-৩০ মৌসুমে এমসিসি দলের সদস্যরূপে অস্ট্রেলিয়া ও নিউজিল্যান্ড গমন করেন।  ১৯৩২ সালে ভারতীয় ক্রিকেট দল প্রথমবারের মতো টেস্ট খেলার উদ্দেশ্য নিয়ে ইংল্যান্ড গমন করে। প্রতিপক্ষীয় দলগুলোর বিপক্ষে তিনিসহ ইফতিখার আলি খান পতৌদি ভারতের পক্ষে অংশগ্রহণ করেননি। তবে, তারা নিজ কাউন্টি দল সাসেক্স ও ওরচেস্টারশায়ারের সদস্যরূপে খেলেছিলেন।  টেস্টে তার ব্যাটিং গড় ছিল ৫৮.৫০। এরফলে টেস্ট ক্রিকেটে অন্যতম সেরা ব্যাটসম্যান হিসেবে পরিগণিত হন তিনি।   অবসর  250px|right|thumb|সিগারেট কার্ডে দিলীপসিংজীর স্থিরচিত্র ক্রিকেট খেলা থেকে অবসর নেয়ার পর অস্ট্রেলিয়া ও নিউজিল্যান্ডে ভারতের হাইকমিশনারের দায়িত্ব পালন করেন। এরপর ভারতে ফিরে সৌরাষ্ট্র রাজ্যের পাবলিক সার্ভিস কমিশনের সভাপতির দায়িত্ব পালন করেছেন দিলীপসিংজী।   দেহাবসান  ৫ ডিসেম্বর, ১৯৫৯ তারিখে ৫৪ বছর বয়সে বোম্বেতে দিলীপসিংজী’র দেহাবসান ঘটে। তাঁব সম্মানার্থে দিলীপ ট্রফির প্রচলন ঘটানো হয়।  তার কাকা কুমার শ্রী রঞ্জিতসিংজীও ইংল্যান্ডের পক্ষে টেস্ট ক্রিকেটে অংশগ্রহণ করেছিলেন।   তথ্যসূত্র    আরও দেখুন  রণজিত সিংহ  উইজডেন বর্ষসেরা ক্রিকেটার  মেরিলেবোন ক্রিকেট ক্লাব   বহিঃসংযোগ        বিষয়শ্রেণী:১৯০৫-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:অস্ট্রেলিয়ায় ভারতীয় হাইকমিশনার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:গুজরাতি ব্যক্তি বিষয়শ্রেণী:গুজরাতি ক্রীড়াবিদ বিষয়শ্রেণী:জেন্টলম্যানের ক্রিকেটার বিষয়শ্রেণী:নয়ানগরের মহারাজা বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:নিউজিল্যান্ডে ভারতীয় হাইকমিশনার বিষয়শ্রেণী:ব্রিটিশ এশীয় ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতীয় অভিজাত পরিবার বিষয়শ্রেণী:ভারতীয় সিভিল সার্ভেন্ট বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:সাসেক্স ক্রিকেট অধিনায়ক বিষয়শ্রেণী:হিন্দুর ক্রিকেটার বিষয়শ্রেণী:গুজরাত থেকে আগত ক্রিকেটার বিষয়শ্রেণী:ভারতীয় রাজপদ বিষয়শ্রেণী:নওয়ানগরের মহারাজ বিষয়শ্রেণী:ভারতীয় বেসামরিক কর্মচারী বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার বিষয়শ্রেণী:লর্ড হক একাদশের ক্রিকেটার বিষয়শ্রেণী:সি. আই. থর্নটন একাদশের ক্রিকেটার